|  |  |
| --- | --- |
| **Dato** | 30. juni 2016 |
| **Udgivelse** | Omgående  |
| **Kontakt** | Jette Grønberg, +45 36 86 79 10 |

**Automatik, Brøndbyhallen, 13. – 15. september, stand B1550**

**Eatons intelligente fortrådning minimerer installationstid og mindsker omkostningerne**

**SØBORG** … På Automatik i Brøndby, 13.-15. september, viser Eaton, hvordan intelligent fortrådning kan hjælpe systemdesignere til at reducere udviklings- og installationsomkostningerne. Power Management virksomheden viser også sine seneste innovative løsninger, der er designet som en hjælp til konstruktion af intelligente maskiner og systemer, som gør det muligt for kunder at optimere sikkerhed, driftssikkerhed og effektivitet i maskiner og systemer.

Ifølge Johnny Marchmann, salgsdirektør hos Eaton Danmark har den løbende diskussion om Industri 4.0 ofte fokus på emner som netværk, sikkerhed og big data, men udvikling på apparatniveau spiller også en stor rolle. For effektivt at implementere Smart Factory-koncepter kræver det, at ellers enkle komponenter - som kontakter og styringer i udstyr og systemer - omdannes til smarte enheder, der kan kommunikere på en prisbillig, men samtidigt effektiv måde. Eatons intelligente ledningsføringsteknologi er et godt eksempel på en løsning, som allerede er modnet og kommercielt tilgængelig.

Besøgende på Eatons stand B1550 får mulighed for at se, hvordan den intelligente fortrådning reducerer kompleksiteten i fortrådningen til paneler og maskinenheder ved at samle hele den komplekse fortrådning i et enkelt kabel. Det medvirker til at minimere installationsomkostningerne med op mod 85 procent, ligesom OEM'er og slutbrugere kan få omfattende moniterings- og diagnosticeringsdata fra maskinen. Det øger produktiviteten og oppetiden og forenkler desuden vedligehold – så man kan få fuld adgang til potentialet i ideen bag Industri 4.0.

På standen vises også Eatons serier af motorstartere med variabel hastighed, herunder det nyeste produkt i serien, PowerXL DE11, der som standard har et Modbus bruger-interface og mulighed for direkte tilslutning til CANopen. Andre viste produkter inkluderer frekvensomformere, kredsløbsbeskyttelse, motorstartere, Galileo projektdesign-software, CoDeSys3 PLC-programmeringssoftware, sikringer, sensorer og signallamper.

Under hele messen vil eksperter fra Eaton være til rådighed på standen med råd om og vejledning i, hvordan systemdesignere effektivt kan minimere de samlede konstruktionsomkostninger, og hvordan slutbrugere i fremstillingsindustrien kan optimere driften og reducere de samlede ejerskabsomkostninger.

Få flere oplysninger om strømkvalitetsløsninger på [www.eaton.dk](http://www.eaton.dk). Følg os på Twitter via [@Eaton\_EMEA](http://www.twitter.com/Eaton_EMEA), eller søg efter [Eaton EMEA på virksomhedssiderne på LinkedIn](http://www.linkedin.com/company/2836469?trk=tyah) og få alle de seneste nyheder.

###

**Om Eaton**

Eatons elektrotekniske gren af koncernen er globalt førende med ekspertise inden for effektfordeling og strømkredsbeskyttelse, strømbeskyttelsesbackup, kontrol og automatisering, belysning og sikkerhed, løsninger til infrastruktur og ledningsføring, løsninger til barske og farlige miljøer samt projekt-support. Eaton er gennem sine globale løsninger i stand til at møde nutidens mest afgørende udfordringer inden for styring af elektrisk energi.

Eaton er en Power Management virksomhed, som omsatte for 20,9 milliarder dollars i 2015. Eaton leverer energieffektive løsninger, der hjælper kunderne med effektivt at styre elektrisk, hydraulisk og mekanisk energi på en mere effektiv, sikker og bæredygtig måde. Eaton har omkring 97.000 ansatte og sælger produkter til kunder i mere end 175 lande. Du kan finde flere oplysninger på www.eaton.com.

###